આવા ઓવર પ્રોટેક્શનમાં ઉછરેલા બાળકો પ્રિ-ટીનએજ સુધી બરાબર હોય છે. પણ ધીમે-ધીમે જેમ ઊંમર વધે તેમ એમનામાં હોર્મોનલ ચેન્જિસ અને પીઅર પ્રેશર એટલે કે મિત્રોની સંગતના કારણે વર્તન અચાનક બદલાઈ જતું જોવા મળે છે. ક્યારેક એમને માતા-પિતાનો વધુ પડતો પ્રેમ કે ચીવટ જેલ જેવી લાગે છે. જો પોતાને પોતાના ફ્રેન્ડઝના ગ્રૂપ કરતાં ક્યાંક જુદા પડતા જુએ તો અત્યંત અસલામતી અનુભવે છે. પ્રેમના ભાર નીચે દબાયેલા આવા ટીનએજર્સ એક બાજુ મુક્તિ ઝંખતા હોય છે. તો બીજી બાજુ પ્રેમ પણ પહેલા જેટલો જ ઈચ્છતા હોય છે.